La matrícula per als cursos de natació en les piscines d’estiu s’obri el 21 de juny
2025-07-24

Durant tot el mes de juliol, de dimarts a divendres, les piscines d’estiu de Burjassot, situades en el Poliesportiu Municipal, oferiran cursos de natació orientats a diferents franges d’edat i en diferents horaris. Les inscripcions s’obriran dilluns que ve 21 de juny, a les 9.00 h i la via per a la inscripció serà únicament telemàtica, a través de la web municipal. El termini d’inscripció estarà obert fins al 25 de juny.

De 10:30h a 11:15h, hi haurà un curset de natació per a xiquets/es de 3 a 14 anys, amb un màxim de 30 places de les quals, hi haurà un màxim de 10 places per a xiquets/es de 3 a 5 anys. També per a xiquets/es de 3 a 14 anys, hi haurà un curset de natació de 19.30 a 20:15h, amb un màxim de 50 places de les quals, hi haurà un màxim de 10 places per a xiquets /es de 3 a 5 anys. El preu d’aquests cursos és de 19 euros.

De 20:15h a 21h, també hi haurà un curset de natació per a persones de 15 anys d’ara en avant, amb un màxim de 30 places i un preu de 28 euros. En el cas que la persona siga jubilada o pensionista, el preu serà de 19 euros. En el cas d’aquest curs, en necessari tindre nocions bàsiques de natació.